section_heading: Osobni problemi
paragraph_text: U kolovozu 1995.g David je navodno pokušao samoubojstvo žiletom. Po Davidovom kasnijem priznanju, to je bio više "poziv za pomoć" nego pokušaj samoubojstva. U ovom periodu života je David imao epizode gledanja meteorološkog TV programa po 12 sati bez prekida i pričanja sa svojom lutkom, za koju je tvrdio da može razgovarati s njim. Ovo je bilo povod da ode u medicinsku ustanovu na liječenje i ubrzo je napušta. 28. svibnja 1996.g David se predozirao "speedballom" (mješavina heroina i kokaina) u hotelskoj sobi u Los Angelesu. Oživljen je u hitnoj pomoći i ponovo je poslan na lječenje. Poslije dva dana je uhićen i sud ga je poslao na devetomjesečnu rehabilitaciju. Tužbe zbog posjedovanja droge su povučene listopada 1996. i od tada je David čist.